**Adamecz Tibor 8.a osztályos tanuló**

Mind tudjuk, hogy a diák tanul tőlünk pedagógusoktól, az talán feledettebb, hogy mi tanárok mennyi mindent tanulhatunk diákjainktól. A díjazott egy ilyen gyermek. Megőrizte érdeklődését a világ olyan dolgai iránt, melyek igen veszendők a mai ember számára. Ma nem szerelünk, nem javítunk, hanem újat veszünk és lecseréljük a régit. A szóban forgó fiatalember a műszaki területek reneszánsz gyermekeként javít, szerel és alkot, amihez a legkorszerűbb internet nyújtotta lehetőségeket is remekül hasznosítja. Sokan meríthetnek eme hozzáállásból.

Az iskolában társai nagyon szeretik. Barátságos, vidám személyiségét, udvarias jellemét nyomban megérzik a környezetében lévők. Sokat segít az iskolai rendezvényeken. Elsőként érkezik és utolsóként távozik Gyuri bácsival, akinek hűséges társa évek óta a hangosítás biztosításában. Mindig számíthat rá osztálytárs és pedagógus egyaránt. A bulikra zenét gyűjt, az órákon pedig szívesen segíti tanárait a digitális eszközök kezelésében. Elkötelezett, a közösségért szívesen dolgozó adys diák!

A sport területén sem tétlenkedik, választott sportága a birkózás, melyben országos eredményekkel büszkélkedhet.

Úgy érzem méltán kapja meg a városi önkormányzat Közművelődési díját **Adamecz Tibor** 8.a osztályos tanuló!